cyanic-selkie/wikianc huggingface dataset:
বেদ
ব্রাহ্মণ
বেদের এই অংশে মন্ত্রাংশের বিবিধ আলোচনা ও যজ্ঞে তার ব্যবহার তথা যজ্ঞ প্রক্রিয়া সম্পর্কে বিস্তৃত বিবরণ, মন্ত্রের যাগে বিনিয়োগ, শব্দের ব্যুৎপত্তি ও ছন্দবিষয়ক আলোচনা এবং ইতিহাস পুরাকীর্তি যজ্ঞফলনিষ্ঠ আলোচনা হয়েছে। এই অংশটি গদ্যে রচিত।
বেদাঙ্গ
বেদের সংহিতা, ব্রাহ্মণ, আরণ্যক, ও উপনিষদ্ যথরীতি পাঠের জন্য এবং তাদের অর্থবোধ এবং বিনিয়োগ সহায়ক অঙ্গ হচ্ছে বেদাঙ্গ। বেদাঙ্গ ৬টি। একে ষড়ভঙ্গ বা বেদের ছয় অঙ্গ স্বরূপ বলা হয়। এই ষড় বেদাঙ্গগুলো হলো:
উপবেদ
ঐতিহ্যগত সাহিত্যে কিছু প্রযুক্তিগত কাজের বিষয় নির্ধারণের জন্য উপবেদ শব্দটি ব্যবহৃত হয়। এই শ্রেণীতে কি কি বিষয় অন্তর্ভুক্ত করা হয়েছে তার তালিকা উৎসের মধ্যে ভিন্ন। চরণব্যুহ চারটি উপবেদের উল্লেখ করেছেন:
বেদের মৌখিক সংরক্ষণ পদ্ধতি
লিপিদ্ধভাবে সংরক্ষণের নিয়ম প্রচলনের পূর্বে বৈদিক ঋষিরা বেদমন্ত্র মুখে মুখে উচ্চারণ করে তাদের শিষ্যদের শোনাতেন, আর শিষ্যরা শুনে শুনে তা আয়ত্ত করতেন। বেদের মৌখিক সংরক্ষণের উদ্দেশ্যে মন্ত্রে কোনোপ্রকার প্রক্ষিপ্ত অংশ বা বিকার প্রবেশ করতে না পারে, তার জন্য প্রাচীন ঋষিগণ বিবিধ উপায় আবিষ্কার করেছিলেন। মৌখিক সংরক্ষণের উপায়গুলোকে জাতিসংঘের সাংস্কৃতিক সংস্থা, ইউনেস্কো, আনুষ্ঠানিকভাবে মৌখিক ইতিহাসের বিশ্ব ঐতিহ্যের অংশ হিসেবে স্বীকৃতি দিয়েছে।
ঋগ্বেদের মন্ত্র সংরক্ষণের জন্য সর্বমোট ১১ প্রকার পাঠ পদ্ধতি রয়েছে। এর মধ্যে ৩টিকে প্রকৃতিপাঠ ও ৮টিকে বিকৃতিপাঠ বলা হয়। সংহিতাপাঠ, পদপাঠ, ক্রমপাঠ এই তিনটি হচ্ছে প্রকৃতিপাঠ। জটা, মালা, শিখা, লেখা, ধ্বজ, দণ্ড, রথ এবং ঘন এই ৮টি হচ্ছে বিকৃতিপাঠ। প্রকৃতিপাঠের মাঝে সংহিতাপাঠ ও পদপাঠ সবচেয়ে গুরুত্বপূর্ণ। এবং বিকৃতিপাঠের মাঝে জটাপাঠ ও দণ্ডপাঠ গুরুত্বপূর্ণ। আর ঘনপাঠের উৎস জটাপাঠ ও দণ্ডপাঠ উভয়ই। ঋগ্বেদ ১।১।১ মন্ত্রটির কয়েকটি পাঠ:
বেদের রচনাকাল
হিন্দু বিশ্বাসিদের মতে বেদ অপৌরুষেয় এবং নিত্য।  অর্থাৎ বেদের উৎপত্তি বা বিনাশ নেই। সকল সময়ই বেদের অস্তিত্ব রয়েছে। কোনো একটি বিশেষ যুগে বেদ প্রকাশিত হয়েছিল, এ কথা স্বীকার করেন না। কিন্তু প্রাচ্য ও প্রতীচ্য উভয় পণ্ডিতরা বেদকে ঋষিপ্রণীত বলে মনে করেন এবং বেদের উৎপত্তিকাল নির্ণয়ের চেষ্টা করেছেন। অবশ্য, বেদের রচনাকাল সম্বন্ধে পণ্ডিতগণ একমত নয়। তবে বিভিন্ন ব্যাক্তির মত হতে সিদ্ধান্ত নেওয়া যায়, বেদের সংহিতা ভাগের সূচনা ৬০০০ খ্রিস্টপূর্বে; ব্রাহ্মণ ও আরণ্যকের সূচনা ৩০০০ খ্রিস্টপূর্বে; উপনিষদের সূচনা ১৫০০ খ্রিস্টপূর্বে হয়েছিল। এবং এর শেষ হয়েছিল ১০০০ খ্রিস্টপূর্বে। এগুলোর মাঝে ঋগ্বেদ সংহিতা হচ্ছে সবচেয়ে প্রাচীন। বেদের কাল নির্ণয়ের জন্য জ্যোতিষতত্ত্ব, ভাষাতত্ত্ব, উদ্ভিদতত্ত্ব ও প্রাণীতত্ত্ব, ভূতত্ত্ব প্রভৃতি ব্যবহৃত হয়েছে।
বেদের বিষয়
চার বেদে বিজ্ঞান, যজ্ঞকর্ম, ভক্তি ও জ্ঞান এই চারটি বিষয়ের বর্ণনা করা হয়েছে। ঋগ্বেদে দেবতাদের উদ্দেশ্যে স্তুতি অর্থাৎ গুণ প্রকাশ করা হয়েছে। যজুর্বেদে যজ্ঞকর্মের দ্বারা দেবপূজা করা হয়েছে। সামবেদ ভক্তি বা উপাসনা কণ্ডের গ্রন্থ। এবং অথর্ববেদে রয়েছে ব্রহ্ম সম্পর্কে জ্ঞান ও দোদুল্যমান বা সংশয়ের সমাপ্তি বাচক জ্ঞান। ব্রাহ্মণ গ্রন্থ মূলত বেদমন্ত্রের ব্যাখ্যা। এটি গদ্যে রচিত এবং প্রধানত কর্মাশ্রয়ী। আরণ্যক কর্ম-জ্ঞান উভয়াশ্রয়ী এবং উপনিষদ্‌ বা বেদান্ত সম্পূর্ণরূপে জ্ঞানাশ্রয়ী।
বেদের বিষয়বস্তু সাধারণভাবে দুই ভাগে বিভক্ত কর্মকাণ্ড ও জ্ঞানকাণ্ড। কর্মকাণ্ডে আছে বিভিন্ন দেবদেবী ও যাগযজ্ঞের বর্ণনা এবং জ্ঞানকাণ্ডে আছে ব্রহ্মের কথা। কোন দেবতার যজ্ঞ কখন কীভাবে করণীয়, কোন দেবতার কাছে কি কাম্য, কোন যজ্ঞের কি ফল ইত্যাদি কর্মকাণ্ডের আলোচ্য বিষয়। আর ব্রহ্মের স্বরূপ কি, জগতের সৃষ্টি কীভাবে, ব্রহ্মের সঙ্গে জীবের সম্পর্ক কি এসব আলোচিত হয়েছে জ্ঞানকাণ্ডে। জ্ঞানকাণ্ডই বেদের সারাংশ। এখানে বলা হয়েছে যে, ব্রহ্ম বা ঈশ্বর এক, তিনি সর্বত্র বিরাজমান, তারই বিভিন্ন শক্তির প্রকাশ বিভিন্ন দেবতা। জ্ঞানকাণ্ডের এই তত্ত্বের ওপর ভিত্তি করেই পরবর্তীকালে ভারতীয় দর্শনচিন্তার চরম রূপ উপনিষদের বিকাশ ঘটেছে।
এসব ছাড়া বেদে অনেক সামাজিক বিধিবিধান, রাজনীতি, অর্থনীতি, শিক্ষা, শিল্প, কৃষি, চিকিৎসা ইত্যাদির কথাও আছে। এমনকি সাধারণ মানুষের দৈনন্দিন জীবনের কথাও আছে। বেদের এই সামাজিক বিধান অনুযায়ী সনাতন হিন্দু সমাজ ও হিন্দুধর্ম রূপ লাভ করেছে। হিন্দুদের বিবাহ, অন্তেষ্টিক্রিয়া ইত্যাদি ক্ষেত্রে এখনও বৈদিক রীতিনীতি যথাসম্ভব অনুসরণ করা হয়।ঋগ্বেদ থেকে তৎকালীন নারীশিক্ষা তথা সমাজের একটি পরিপূর্ণ চিত্র পাওয়া যায়। অথর্ববেদ থেকে পাওয়া যায় তৎকালীন চিকিৎসাবিদ্যার একটি বিস্তারিত বিবরণ। এসব কারণে বেদকে শুধু ধর্মগ্রন্থ হিসেবেই নয়, প্রাচীন ভারতের রাজনীতি, অর্থনীতি, সমাজ, সাহিত্য ও ইতিহাসের একটি দলিল হিসেবেও গণ্য করা হয়।
হিন্দুধর্মে বেদের প্রভাব
হিন্দুধর্মের অন্যান্য সকল শাস্ত্র বেদ হতে উদ্ভুত এবং বেদই এসব শাস্ত্রসমূহের পরম প্রমাণ। হিন্দুবিশ্বাসীদের মতে, ঋষিগণ অতীন্দ্রিয় উপলব্ধির দ্বারা বেদের জ্ঞান আহরণ করেছিলেন। তাই বেদের সাথে অন্য কোনো শাস্ত্রের বৈষম্য ঘটলে বেদের সিদ্ধান্তই প্রামাণিক বিবেচিত হয় এবং বেদ বিরুদ্ধ কোনো মতবাদ হিন্দুধর্মের সিদ্ধান্ত হিসেবে বিবেচিত হয় না। হিন্দুধর্মের সমস্ত বিশ্বাসের মূলে রয়েছে এই বেদ চতুষ্ঠয়। হিন্দু আস্তিক্য দর্শন বেদের বিশ্বাসের উপর ভিত্তি করে গড়ে উঠেছে। ষড়দর্শন বেদের বক্তব্যকে প্রামাণিক বলে সমর্থন করে বলে ষড়দর্শন হচ্ছে আস্তিক্যবাদী দর্শন। অপরদিকে, বেদের কৃতিত্ব অস্বীকার করা দর্শনগুলো নাস্তিক দর্শন হিসেবে বিবেচিত হয়।
ঋগ্বেদ-সংহিতা এবং আবেস্তা
বেদ এবং আবেস্তার মাঝে কিছু সাদৃশ্যতা পাওয়া যায়। যেমনঃ অহুর থেকে অসুর, দায়েব থেকে দেব, অহুর মাজদা থেকে একেশ্বরবাদ, বরুণ, বিষ্ণু ও গরুদ, অগ্নিপুজা, হোম নামক পানীয় থেকে সোম নামক স্বর্গীয় সুধা, ভারতীয় ও পারসিকদের বাকযুদ্ধ থেকে দেবাসুরের যুদ্ধ, আর‍্য থেকে আর্য়, মিত্রদেব, দিয়াউসপিত্র দেব (বৃহস্পতি দেব), যস্ন থেকে যজ্ঞ, নারীয়সঙ্ঘ থেকে নরাশংস (মানুষের মাঝে প্রশংসিত জন), অন্দ্র থেকে ইন্দ্র, গান্দারেওয়া থেকে গন্ধর্ব, বজ্র, বায়ু, মন্ত্র, যম, আহুতি, হুমাতা থেকে সুমতি ইত্যাদি। আবেস্তা এবং বেদ একে অপরের থেকে উদ্ভূত নয়, বরং এক এবং একই মূল থেকে, প্রতিটিতে ভিন্নভাবে পরিবর্তিত।
আবেস্তার প্রাচীনতা এবং ধর্ম সংস্কারক জরথুস্ত্রের সময়কাল সম্পর্কিত বিষয়গুলোর উপর গবেষণা পরিচালিত হয়েছিল এবং ভাষাগত যুক্তি দ্বারা প্রভাবিত হয়েছিল। প্রধান উদ্ভবগুলো নিম্নরূপ ছিল:
ভারতীয় পণ্ডিত ক্ষেত্রচন্দ্র চট্টোপাধ্যায় পশ্চিমা পণ্ডিতদের উপসংহার সংশোধন করার কাজটি গ্রহণ করেছিলেন, পদ্ধতির ত্রুটিগুলো নির্দেশ করে। তিনি গাথা এবং তাদের লেখক জরথুস্ত্রের প্রাচীনত্ব সম্পর্কে "ভাষাগত যুক্তির শূন্যতা" প্রকাশ করেছিলেন, পাশাপাশি বিদ্যমান মতামতকে নতুন যুক্তি দিয়ে শক্তিশালী করার পাশাপাশি তিনি সমর্থন করেছিলেন। তাঁর মতে, পশ্চিমা প্রাচ্যবাদীরা "ধর্মীয় পরিস্থিতিতে প্রকৃত মনস্তাত্ত্বিক প্রতিক্রিয়া বোঝার অভাবে আমাদের সংস্কৃতির প্রকৃত তাৎপর্য সবসময় উপলব্ধি করতে পারেনি।" বক্তৃতা আকারে উপস্থাপিত তার আপত্তির সময় (১৯৬৪ থেকে ১৯৭৩ সালের শেষ পর্যন্ত), চট্টোপাধ্যায় ঐতিহাসিক বস্তুনিষ্ঠতা মেনে চলেন। উদাহরণ স্বরূপ কিছু উপসংহার, তার দাবী যে "ভাষাগত যুক্তিগুলো তখনই মূল্যবান যখন একই ভৌগোলিক অঞ্চলের বিভিন্ন ভাষার মধ্যে তুলনা করা হয়;" ঐতিহাসিক গবেষণার নিয়ম হিসাবে মূল্যায়ন করা উচিত, ভিত্তিহীন (পশ্চিমা) কুসংস্কার এবং বিভ্রান্তিকর দৃষ্টিভঙ্গি সম্পর্কে আমাদের মনকে সতেজ করার জন্য আবেস্তা এবং জরাথুস্ত্র সম্পর্কে তার মতামতের প্রশংসা করে আবার শ্বাস নেওয়া প্রয়োজন।
২০২২ মোজাম্বিক ক্রিকেট দলের এসোয়াতিনি সফর
২০২২ মোজাম্বিক ক্রিকেট দলের এসোয়াতিনি সফর দ্বারা নিচের যেকোনও একটি বোঝানো যেতে পারে:
পেশা অনুযায়ী ব্যক্তিদের তালিকা
এটি মূলত একটি পেশাসমূহের তালিকা পাতা। এখানে পেশা অনুযায়ী ব্যক্তিদের তালিকা অন্তর্ভুক্ত রয়েছে।
জি আনমল সিনেমা
জি আনমল সিনেমা(হিন্দি:ज़ी अनमोल सिनेमा) একটি ভারতীয় টিভি চ্যানেল, যার মালিক জি এন্টারটেইনমেন্ট এন্টারপ্রাইজেস এবং চ্যানেলটি হিন্দি ভাষার চলচ্চিত্র প্রদর্শন করে থাকে। চ্যানেলটির প্রধান কার্যালয় মুম্বইতে অবস্থিত।
ঢেঁকি গাছ
ঢেঁকি গাছ বা Sphaeropteris brunoniana হল সায়াথিসাই পরিবারভুক্ত একপ্রকার ফার্ন। এটি Cyathea brunoniana দ্বিপদী নামেও পরিচিত।
চৌদ্দগ্রাম থানা
চৌদ্দগ্রাম থানা বাংলাদেশের কুমিল্লা জেলার অন্তর্গত চৌদ্দগ্রাম উপজেলার একটি থানা।
প্রশাসনিক এলাকাসমূহ
চৌদ্দগ্রাম উপজেলার ১টি পৌরসভা ও ১৩টি ইউনিয়নের প্রশাসনিক কার্যক্রম চৌদ্দগ্রাম থানার আওতাধীন।
হিন্দি লোমহর্ষক চলচ্চিত্রের তালিকা
হিন্দি ভাষার লোমহর্ষক চলচ্চিত্র হিন্দি চলচ্চিত্রের জন্মের পর থেকে ভারতের হিন্দি চলচ্চিত্র শিল্পের একটি উপধারা। এই চলচ্চিত্রগুলি বিশ্বজুড়ে হরর ফিল্মগুলির মতো একই বৈশিষ্ট্য এবং থিমগুলিকে অনুকরণ করে। এই চলচ্চিত্রগুলির মধ্যে অন্বেষণ করা থিমগুলি ভুতুড়ে বাড়ি, অশুভ আত্মা এবং দানবীয় শক্তি নিয়ে গঠিত৷ যদিও এই চলচ্চিত্রগুলিকে হিংসাত্মক বলে মনে করা হয়, তবুও জনসাধারণ সেগুলি উপভোগ করে।
শহীদ উল্লা খন্দকার
মোঃ শহীদ উল্লা খন্দকার একজন বাংলাদেশি অবসরপ্রাপ্ত সরকারি কর্মকর্তা যিনি সর্বশেষ গৃহায়ন ও গণপূর্ত মন্ত্রণালয়ের সচিব হিসেবে দায়িত্ব পালন করেন।
জন্ম ও প্রাথমিক জীবন
শহীদ উল্লা খন্দকার গোপালগঞ্জের কোটালীপাড়ার নারিকেলবাড়ী গ্রামে জন্মগ্রহণ করেন। তিনি নারিকেলবাড়ী উচ্চ বিদ্যালয় থেকে এসএসসি, বিএম কলেজ থেকে এইচএসসি ও ঢাকা বিশ্ববিদ্যালয় থেকে স্নাতকোত্তর ডিগ্রী অর্জন করেন করেন।
কর্মজীবন
২ মার্চ ২০১৫ সালে সচিব হিসেবে পদোন্নতি পেয়ে ১৮ ফেব্রুয়ারি ২০১৬ সালে বস্ত্র ও পাট মন্ত্রণালয়ে যোগদান করেন। এর পর ১৫ মার্চ ২০১৬ থেকে ২১ সেপ্টেম্বর ২০১৭ গৃহায়ন ও গণপূর্ত মন্ত্রণালয়ের সচিব হিসেবে দায়িত্ব পালন করে অবসরোত্তর ছুটির পর ২৭ আগস্ট ২০১৯ সালে পুনরায় তাকে একই মন্ত্রণালয়ে চুক্তি ভিত্তিক নিয়োগ দেয়া হয়। ৫ বছর চুক্তিভিত্তিক দায়িত্ব পালনের পর ২২ সেপ্টেম্বর ২০২২ সালে তিনি অবসরে যান। শহীদ উল্লা খন্দকার ২৬ অক্টোবর ২০২২ সালে আওয়ামী লীগ সভাপতি ও প্রধানমন্ত্রী শেখ হাসিনার নির্বাচনি এলাকা গোপালগঞ্জ-৩ (কোটালীপাড়া-টুঙ্গিপাড়া) আসনের উন্নয়ন কার্যক্রম তদারকির দায়িত্ব পালনের জন্য প্রতিনিধি হিসেবে মনোনয়ন পেয়েছেন। প্রধানমন্ত্রীর একান্ত সচিব-১ মোহাম্মদ সালাহ উদ্দিনের স্বাক্ষরিত এক পত্রে এ মনোনয়নের কথা জানানো হয়েছে।
অসম টকস
অসম টকস একটি অসমীয়া ভাষার সংবাদভিত্তিক টিভি চ্যানেল, যার মালিক রকল্যাণ্ড মিডিয়া অ্যান্ড কমিউনিকেশন প্রাইভেট লিমিটেড।
ইতিহাস
চ্যানেলটি ২০১৫ সালের ২ মে যাত্রা শুরু করে।
বায়রা ইউনিয়ন
বায়রা ইউনিয়ন ঢাকা বিভাগের মানিকগঞ্জ জেলার অন্তর্গত সিঙ্গাইর উপজেলার একটি ইউনিয়ন।
ঢাকা বিশ্ববিদ্যালয়ের আবাসিক হলসমূহ
ঢাকা বিশ্ববিদ্যালয়ের সকল ছাত্র-ছাত্রীকে কোনো না কোনো হলের সাথে আবাসিক/অনাবাসিক ছাত্র-ছাত্রী হিসেবে যুক্ত থাকতে হয়। বর্তমানে বিশ্ববিদ্যালয়ে ছাত্রদের জন্য ১৪ টি এবং ছাত্রীদের জন্য ৫ টি আবাসিক হল রয়েছে। এছাড়া চারুকলা অনুষদ, ব্যবসায় প্রশাসন ইনস্টিটিউট ও লেদার ইঞ্জিনিয়ারিং অ্যান্ড টেকনোলজি ইনস্টিটিউটের ছাত্র-ছাত্রীদের জন্য রয়েছে আলাদা হোস্টেল এবং বিদেশী ছাত্রদের জন্য রয়েছে আন্তর্জাতিক ছাত্রাবাস।
সলিমুল্লাহ মুসলিম হল
থাম্ব|সলিমুল্লাহ মুসলিম হল ১৯২১ সালে এই হলের যাত্রা শুরু হয় বিশ্ববিদ্যালয়ের সাথেই। বিশ্ববিদ্যালয়ের প্রথম তিনটি হলের মধ্যে এটি একটি। এর মূলভবন তৈরি হয় বিশের দশকের শেষের দিকে। এই হলের প্রথম প্রোভোস্ট ছিলেন অধ্যাপক এ এফ রাহমান। এই হলের প্রথম নাম ছিল মুসলিম হল, কিন্তু পরবর্তীতে ঢাকার নবাব নবাব স্যার সলিমুল্লাহের নামে এই হলের নামকরণ করা হয়। ঢাকা বিশ্ববিদ্যালয় প্রতিষ্ঠার প্রায় দশ বছর পর নওয়াব স্যার সলিমুল্লাহর মৃত্যুবার্ষিকীর অনুষ্ঠানে তার নামে একটা ছাত্রাবাস করার প্রস্তাব করা হয়। মুসলিম ছেলেদের জন্য তখন হল তৈরি হয়ে গেছে। প্রথমে এ হল ছিল এখনকার মেডিকেল কলেজ হাসপাতাল বিল্ডিংএ। আবদুল্লাহ সোহরাওয়ার্দি বললেন এই হলকে সলিমুল্লাহ মুসলিম হল করা হোক। এর পর বর্তমান সলিমুল্লাহ মুসলিম হল নির্মাণ করা হয় এবং সলিমুল্লার নামে নামকরণ করা হয়।
এ হলের বর্তমান প্রাধ্যক্ষ অধ্যাপক ড. মুুুুজিবুর রহমান। এই হলের মোট কক্ষ সংখ্যা ১৮০টি যার মধ্যে ১৫২টি কক্ষ ছাত্রদের জন্য বরাদ্দ। হলের ভিতরে একটা মনোরম বাগান রয়েছে যা দুই ভাগে বিভক্ত। এছাড়াও হলে ১টি মসজিদ, ১টি ডিবেটিং ক্লাব, ১টি লাইব্রেরি, ১টি রিডিং রুম ও ১টি ড্রামা ও ১টি মিউজিক ক্লাব রয়েছে।
ড. মুহম্মদ শহীদুল্লাহ্ হল
ঢাকা বিশ্ববিদ্যালয়ের অন্যতম ঐতিহ্যবাহী ও প্রথম তিন হলের এক হল। প্রথমে এই হলের নাম ছিল ঢাকা হল। ১৯৬৯ সালে এশিয়ার বিখ্যাত পণ্ডিত, জ্ঞানতাপস ড. মুহম্মদ শহীদুল্লাহর নামানুসারে এই হলের নাম করণ করা হয় শহীদুল্লাহ্‌ হল। পরে ২০১৭ সালের ১৪ জুন তারিখের সিন্ডিকেট সভায় “শহীদুলাহ্ হল”-এর নাম পরিবর্ধন করে ''“ড. মুহম্মদ শহীদুলাহ্ হল”'' করা হয় এবং সিনেট কর্তৃক ১৭ জুন, ২০১৭ তারিখে উক্ত সংবিধি সংশোধ অনুসমর্থন করা হয়।
জগন্নাথ হল
জগন্নাথ হল ঢাকা বিশ্ববিদ্যালয়ের সংখ্যালঘু তথা হিন্দু-বৌদ্ধ-খ্রীষ্টান সম্প্রদায়সহ আদিবাসী ছাত্রদের জন্য সংরক্ষিত বিশেষ হল। ঢাকা বিশ্ববিদ্যালয় প্রথম যে তিনটি হল নিয়ে যাত্রা শুরু করে জগন্নাথ হল তার একটি। থাম্ব|জগন্নাথ হল শুরুতে এই হলের ধারণক্ষমতা ছিল ৩১৩ জন। বর্তমানে এই হলের অধীনে ৪টা ভবন ও একটা নির্মানাধীন নতুন ভবন রয়েছে। ১৯২৬ সালে রবীন্দ্রনাথ ঠাকুর এই হল ভ্রমণ করেছিলেন। বর্তমানে প্রায় ২,৫০০ ছাত্র এই হলে সংযুক্ত আছে। ডঃ মিহির লাল সাহা বর্তমানে এই হলের প্রভোস্ট।
১৯৮৫ খ্রীস্টাব্দের ১৫ অক্টোবর প্রাচীন জগন্নাথ হলের একটি আবাসিক ভবনের ছাদ ধ্বসে পড়লে সংঘটিত হয় এক মর্মান্তিক দুর্ঘটনা। এতে প্রাণ হারায় ৩৯ জন ছাত্র, কর্মচারী ও অতিথি। এরপর থেকেই সাংবার্ষিকভিত্তিতে ঐ দিনটি ঢাকা বিশ্ববিদ্যালয় শোক দিবস হিসেবে পালন করা হয়। নিহতদের স্মরণে নির্মিত হয় অক্টোবর স্মৃতি ভবন ও স্মৃতিসৌধ।
ফজলুল হক মুসলিম হল
অবিভক্ত বাংলার তৎকালীন প্রধানমন্ত্রী এ কে ফজলুল হকের নামানুসারে হলের নামকরণ করা হয় ফজলুল হক হল। ১৯৪০ সালের ১ জুলাই ৩৬৩ জন ছাত্র-ছাত্রী নিয়ে শুরু হয় এই হলের যাত্রা। এর মধ্যে ২৩১ জন আবাসিক ছাত্র ও ১৩২ জন অনাবাসিক ছাত্র, তম্মধ্যে ০৩ জন ছাত্রী ছিল।
শহীদ সার্জেন্ট জহুরুল হক হল
ঢাকা বিশ্ববিদ্যালয়ের ৫ম হল হিসেবে পাকিস্তানের কবি আল্লামা ইকবালের নামে ১৯৫৭ সালে ‘ইকবাল হল’ স্থাপিত হয়। ১৯৭২ সালে বাংলাদেশ স্বাধীন হওয়ার পর পাকিস্তানিদের গুলিতে নিহত আগরতলা ষড়যন্ত্র মামলার ৩৫ জন আসামীর অন্যতম শহীদ সার্জেন্ট জহুরুল হকের নামানুসারে এর নামকরণ করা হয় ‘জহুরুল হক হল’ রাখেন। ২০১৩ সালে বিশ্ববিদ্যালয় কর্তৃপক্ষ ‘শহীদ সার্জেন্ট জহুরুল হক হল’ নামে নামকরণ করেন। আয়তনে এটি বিশ্ববিদ্যালয়ের অন্যতম বৃহত্তম হলগুলোর একটি। বাংলাদেশের স্বাধীনতা আন্দোলনে এই হল বেশ সক্রিয় ভূমিকা পালন করেছে। বাঙালির মুক্তির লক্ষ্যে এই হল থেকে গঠিত হয় ‘জয় বাংলা বাহিনী’। এই হলে পাকিস্তান হানাদার বাহিনী ২৫ মার্চের কালরাতে অতর্কিত আক্রমণ চালিয়ে বহু ছাত্র, কর্মচারী ও নিরীহ মানুষকে হত্যা করে।
রোকেয়া হল
থাম্ব|৭ মার্চ ভবন, রোকেয়া হল চামেলি হাউজে মাত্র ১২ জন নারী শিক্ষার্থী নিয়ে ১৯৩৮ সালে ঢাকা বিশ্ববিদ্যালয়ের প্রথম আবাসিক নারী শিক্ষার্থী হল হিসেবে যাত্রা শুরু হয় রোকেয়া হলের। ১৯৬৪ সালে এর নামকরণ করা হয় "রোকেয়া হল" নামে, মূলত বেগম রোকেয়া  ছিলেন ভারতীয় উপমহাদেশ এর নারী জাগরণের অগ্রদূত। মিসেস আক্তার ইমাম ছিলেন এই হলের প্রথম প্রভোস্ট। ১৯৭১ সালে মুক্তিযুদ্ধের সময় পাকিস্তানি সেনা ও দালালদের হাতে নির্মম নির্যাতনের শিকার হন তৎকালীন আবাসিক ছাত্রীরা। বাংলাদেশের ও ঢাকা বিশ্ববিদ্যালয়ের বিভিন্ন ক্রান্তিলগ্নে রোকেয়া হলের ছাত্রীরা সক্রিয় আন্দোলনের মাধ্যমে সাহসী ভূমিকা পালন করেছে।
এটি ঢাকা বিশ্ববিদ্যালয়ের সবচেয়ে বড় ছাত্রী হল ও অন্যতম বৃহত্তম হল। স্নাতক সম্মান শিক্ষার্থীদের জন্য রয়েছে চারটি ভবন: শাপলা (প্রধান), চামেলী (নতুন), অপরাজিতা (বর্ধিত) এবং ৭ মার্চ ভবন। স্নাতকোত্তর এবং এম. ফিল শিক্ষার্থীদের জন্য রয়েছে একটি ভবন-ফয়জুন্নেসা ভবন। বর্তমানে রোকেয়া হলের চারটি ভবনের নাম শাপলা ভবন, চামেলী ভবন, অপরাজিতা ভবন ও ৭ মার্চ ভবন। রোকেয়া হলের এ চারটি ভবনে কক্ষ সংখ্যা মোট ৫২০ টি এবং আবাসিক ছাত্রী সংখ্যা প্রায় ২,৭০০। রোকেয়া হলের সাথে সংযুক্ত ছাত্রী সংখ্যা প্রায় ৭,০০০ (সাত হাজার)। বঙ্গবন্ধু শেখ মুজিবুর রহমানের ৭ই মার্চ ভাষণের স্মরণে নির্মিত ১০০৮ আসন বিশিষ্ট ৭ মার্চ ভবনটির উদ্বোধন করেন গণপ্রজাতন্ত্রী বাংলাদেশ সরকারের মাননীয় প্রধানমন্ত্রী শেখ হাসিনা, ২০১৮ সনের ১ সেপ্টেম্বর।
এছাড়া হল সংলগ্ন স্থানেই রয়েছে প্রভোস্ট বাংলো এবং আবাসিক শিক্ষিকাদের বাসভবন। প্রতিবছর মেধাবী শিক্ষার্থীদের রোকেয়া হল কর্তৃপক্ষ “রোকেয়া স্বর্ণপদক” প্রদান করেন। বর্তমানে রোকেয়া হলের প্রভোস্ট হিসেবে দায়িত্ব পালন করছেন অধ্যাপিকা ড. জিন্নাত হুদা।
মাস্টারদা' সূর্যসেন হল
মাস্টারদা' সূর্যসেন হল ১৯৬৬ সালের ১ জানুয়ারি তৎকালীন পাকিস্তান সরকারের আমলে প্রতিষ্ঠিত হয়। শুরুতে এই আবাসিক হলের নাম ছিল জিন্নাহ হল। বাংলাদেশ স্বাধীন হওয়ার পর ১৯৭২ সালে ব্রিটিশ-বিরোধী বিপ্লবী সূর্য সেনের নামানুসারে এই হলের নামকরণ করা হয়। তিনটি ব্লকে  ছয়তলা এই হলে ছাত্রদের বসবাসের জন্য রয়েছে প্রায় ৩৫০টি কক্ষ। এছাড়াও রয়েছে একটি মসজিদ, দুইটি পাঠ কক্ষ, একটি গ্রন্থাগার, একটি মিলনায়তন ও খেলাধুলার কক্ষ, অতিথি কক্ষ, কম্পিউটার ল্যাবরেটরি এবং দুইটি খাবার কেন্টিন। হলের বর্তমান প্রধ্যাক্ষ হিসেবে কর্মরত আছেন অধ্যাপক ড. জাকির হোসেন ভূইয়া। আবাসিক ভবনের মাঝখানে রয়েছে একটি ফুলের বাগান এবং একটি কৃত্রিম জলাধার ও ফোয়ারা। উল্ল্যেখযোগ্য স্থাপনার মধ্যে রয়েছে একটি শহীদ মিনার ও ১৯৭১ সালে বাংলাদেশের স্বাধীনতা যুদ্ধে এই হলের শহীদ ছাত্র-শিক্ষকবৃন্দের স্মরণে নির্মিত ভাষ্কর্য স্মৃতির জানালা। হলটির অবস্থান বিশ্ববিদ্যালয়ের ব্যাবসায় শিক্ষা অনুষদের ১০০ মিটার উত্তর পশ্চিমে। এর পাশেই রয়েছে ইন্টারন্যাশনাল হল ও বিশ্ববিদ্যালয় প্রাশাসনিক ভবন। উল্লেখ্য যে এই হলের সামনে যে সুবিশাল স্থানটি রয়েছে তা মল চত্বর নামে পরিচিত।
ঢাকা বিশ্ববিদ্যালয়ের বর্তমান ভিসি অধ্যাপক ড. মোহাম্মদ আখতারুজ্জামান এই হলেরই আবাসিক ছাত্র ছিলেন।
হাজী মুহম্মদ মুহসীন হল
প্রতিষ্ঠা ১ জানুয়ারি ১৯৬৭ তারিখে। এটি তৎকালীন সর্ববৃহৎ আবাসিক হল হিসেবে প্রতিষ্ঠিত হয়। এই হলটির নামকরণ করা হয়েছে উপমহাদেশের অন্যতম শিক্ষানুরাগী এবং দানবীর হাজী মুহম্মদ মুহসিনের নামে।
হলে সর্বমোট ৩৯৫টি কক্ষ রয়েছে যেখানে ১,২৬৬ জন ছাত্র অবস্থান করে যাদের মধ্যে ৫৩৯ জন আবাসিক এবং ৭২৭ জন দ্বৈতাবাসিক। উপরন্ত হলের অধীনে ১,৩২৪ জন অনাবাসিক ছাত্র রয়েছে যাদের প্রশাসনিক কর্মকান্ড হলের অধীনে সম্পন্ন হয়। ছাত্রদের শিক্ষা ও আনুসাঙ্গিক সহযোগিতার জন্য বর্তমানে ১২ জন আবাসিক শিক্ষক সার্বক্ষণিক ক্যাম্পাসে অবস্থান করেন। হলের সর্বোচ্চ কর্মকর্তা হিসেবে রয়েছেন প্রাধ্যক্ষ অধ্যাপক ড. মো: মাসুদুর রহমান। হলে রয়েছে বাহারি ফুল বাগানে সজ্জিত একটি অভ্যন্তরীণ মাঠ ছাড়াও রয়েছে একটি বড় খেলার মাঠ। এই হলে একটি মসজিদ, দুইটি রিডিং রুম, একটি পত্রিকা রুম, একটি লাইব্রেরি (গিয়াস উদ্দিন পাঠাগার), একটি ক্যান্টিন, একটি মেস (ফয়ট'স এন্টারটেইনমেন্ট), টিভি রুম, গেমস রুম, অডিটোরিয়াম, একটি সুসজ্জিত অতিথি কক্ষ, ১৩ টি দোকান, একটি সেলুন, একটি লন্ড্রি, একটি টিভি রুম ও একটি গেমস রুম ও দুটি লিফট রয়েছে। প্রচলিত রয়েছে যে, বাংলাদেশের প্রথম লিফট চালু হয়েছিলো এই মুহসিন হলেই। এটি দেখতে অনেকটাই স্টিলের আলমারির মতো, দরজা টেনে ভেতরে ঢুকতে হয়।
এই হলের ৫৬৪ নম্বর কক্ষে থাকতেন বাংলা সাহিত্যের কিংবদন্তি লেখক হুমায়ূন আহমেদ। এখানে বসেই তিনি তাঁর অনেক বিখ্যাত বই লিখেছেন। এছাড়াও বুদ্ধিজীবী ও বিশিষ্ট লেখক সলিমুল্লাহ খান, লেখক ও গবেষক মহিউদ্দিন আহমদ, জনপ্রিয় আরজে গোলাম কিবরিয়া, বাংলাদেশ আওয়ামী লীগের বর্তমান সাধারণ সম্পাদক ওবায়দুল কাদের সহ অনেক বিখ্যাত ব্যাক্তিরা এই হলে তাদের ছাত্রজীবন কাটিয়েছেন। উনসত্তরের গণঅভ্যুত্থান থেকে শুরু করে মহান মুক্তিযুদ্ধ ও এর পরবর্তী দেশের সকল ক্রান্তিলগ্নে এই হলের শিক্ষার্থীরাও অগ্রণী ভূমিকা পালন করে থাকে। তবে এই হলের ইতিহাসের সাথে ক্ষমতাসীন সংগঠন কর্তৃক ছাত্র-নির্যাতনের অনেক ঘটনাও রয়েছে।
শামসুন নাহার হল
ঢাকা বিশ্ববিদ্যালয়ের দ্বিতীয় ছাত্রী হল। বিশিষ্ট সাহিত্যিক ও কবি শামসুন নাহার মাহমুদের নামে এই হলের নামকরণ করা হয়। ১৯৭১ সালের ১২ জানুয়ারি ঢাকা বিশ্ববিদ্যালয়ে “New Womens Hall” নামে দ্বিতীয় ছাত্রী হলের নির্মান কাজ শুরু হয়। নারী জাগরণের অগ্রদূত বেগম রোকেয়ার যোগ্য উত্তরসূরি বেগম শামসুন নাহার মাহমুদের নাম অনুসারে স্বাধীনতার পর জাতির জনক বঙ্গবন্ধু শেখ মুজিবুর রহমানের শাসনামলে ১৯৭২ সালের ২রা আগস্ট শামসুন নাহার হল নামে উদ্ভোধন করেন তৎকালীন উপাচার্য অধ্যাপক মোজাফ্ফর আহমেদ চৌধুরী।
শামসুন নাহার হলের তিনটি ভবন অনার্স, মাস্টার্স ও বর্ধিত ভবন। ছাত্রীদের পড়াশোনার সুবিধার্থে হলে একাধিক পাঠকক্ষ ও একটি গ্রন্থাগার রয়েছে। একটি হল অডিটোরিয়াম রয়েছে, অডিটোরিয়ামে বিভিন্ন সাংস্কৃতিক অনুষ্ঠান অনুষ্ঠিত হয়। তাছাড়া শামসুন নাহার মাহমুদ বৃত্তি ও ফাতেমা ইকবাল ট্রাস্ট ফান্ড বৃত্তিপ্রদান অনুষ্ঠান এবং অন্যান্য শিক্ষামূলক কার্যক্রম পরিচালিত হয়। হল কমনরুমে বার্ষিক ঈদ-ই-মিলাদুন্নবী, জাতীর জনক বঙ্গবন্ধু শেখ মুজিবুর রহমানের জন্ম দিবস ও শিশু দিবস উপলক্ষে মিলাদ ও সাধারণ সভা অনুষ্ঠিত হয়
কবি জসীম উদ্ দীন হল
স্বাধীনতা পরবর্তী সময়ে ১৯৭৬ সালে পল্লীকবি জসীম উদ্‌দীনের নামে এই হলের নামকরণ করা হয়। হলটিতে রয়েছে ৫ তলা বিশিষ্ট দুইটি সংযুক্ত ভবন। হলটিতে দুইটি রিডিং রুম, একটি টিভি রুম, একটি পেপার রুম, একটি গেমস রুম, কেন্টিন ও মেস আছে। এছাড়া নিচতলায় মসজিদ, ডিবেটিং ক্লাব এবং স্বেচ্ছা রক্তদানের সংগঠন বাঁধনেরও কার্যক্রম রয়েছে। হলের পাশে রয়েছে একটি খেলার মাঠ এবং সামনের অংশে রয়েছে মনোরম ফুল বাগান।
হলের বিশেষ আকর্ষণ একসারি দোকান যেগুলোর গ্রহণযোগ্যতা বিশ্ববিদ্যালয়ে ছাত্রছাত্রী বিশেষ করে ছাত্রীদের কাছে সন্দেহাতীত ভাবে প্রচন্ড। মনোরম ও নিরিবিলি পরিবেশের জন্য হলটি সকলের কাছে পরিচিত।
বর্তমান আবাসিক ছাত্রের সংখ্যা ৩৮৭ এবং অনাবাসিক ছাত্রের সংখ্যা ৭৮৯।
স্যার এ. এফ. রহমান হল
ঢাকা বিশ্ববিদ্যালয় সিন্ডিকেট এর ২১/০৮/১৯৭৬ তারিখের এক সভার সিদ্ধান্ত অনুযায়ী ঢাকা বিশ্ববিদ্যালয়ের প্রথম বাঙ্গালি ভাইস চ্যান্সেলর ও প্রখ্যাত শিক্ষাবিদ স্যার এ. এফ. রহমানের নামানুসারে তদানীন্তন ১নং হোস্টেলের নাম এ. এফ. রহমান রাখা হয়। ঐ সময় হলের নামের সঙ্গে 'স্যার' শব্দটি যুক্ত না থাকলেও অতি সম্প্রতি গত ১৩/০৩/২০১৪ তারিখে অনুষ্ঠিত ঢাকা বিশ্ববিদ্যালয় সিন্ডিকেটের এক সভার সিদ্ধান্ত অনুয়ায়ী হলের নামের সংগে 'স্যার' শব্দটি যোগ করে অত্র হলের নাম রাখা হয় স্যার এ. এফ. রহমান হল।
আবাসিক/দ্বৈতবাসিক ছাত্রের সংখ্যা ৯৯২ জন ও অনাবাসিক সংযুক্ত ছাত্র সংখ্যা ৮৯৫ জন। হলটির অবস্থান নীলক্ষেত থেকে বিশ্ববিদ্যালয়ের প্রবেশমুখে।
জাতির জনক বঙ্গবন্ধু শেখ মুজিবুর রহমান হল
১৯৮৮ সালে বঙ্গবন্ধু শেখ মুজিবুর রহমানের নামানুসারে এ হলের নামকরণ করা হয়। এ হলে আবাসিক ছাত্রের সংখ্যা ৪৮৪ জন এবং অনাবাসিক ছাত্রের সংখ্যা ৩৭৫২ জন। হলটি জাতির পিতার স্মৃতি ধরে রাখার জন্য নামকরণ করা হয়।
জাতির জনক বঙ্গবন্ধু শেখ মুজিবুর রহমান স্বাধীন বাংলাদেশের স্থপতি। এই মহান নেতার নামে ঢাকা বিশ্ববিদ্যালয়ের জাতির জনক বঙ্গবন্ধু শেখ মুজিবুর রহমান হলের নামকরণ করা হয়েছে। ঢাকা বিশ্ববিদ্যালয়ের আধুনিক সুযোগ-সুবিধা সংবলিত হলগুলোর মধ্যে এই হল অন্যতম। হলে শিক্ষার্থীদের জন্য তারবিহীন ইন্টারনেট সংযোগ (ওয়াই-ফাই), একটি সমৃদ্ধ গ্রন্থাগার, একটি সুসজ্জিত পাঠকক্ষ, একটি মসজিদ, একটি ক্যান্টিন, একটি ডাইনিং কক্ষ রয়েছে। সবুজ চত্বরে ঘেরা হলের পুরো এলাকা দিনের ২৪ ঘন্টাই সিসি টিভি ক্যামেরার নজরদারীতে থাকে। হলের শিক্ষার্থীদের জন্য ক্যারাম, টেবিল টেনিস, দাবা, ব্যাডমিন্টনসহ নানাবিধ ইনডোর খেলাধুলার সুযোগ রয়েছে। হলের শিক্ষার্থীদের মেধাভিত্তিক প্রতিযোগিতায় উদ্বুদ্ধ করতে প্রতিবছর বিভিন্ন অনুষদের অনার্স পরীক্ষায় সর্বোচ্চ ফলাফলধারী হলের শিক্ষার্থীদের বঙ্গবন্ধু মেধা পুরস্কার প্রদান করা হয়। প্রতিবছর বিভিন্ন জাতীয় দিবস উপলক্ষে হলে আলোচনা সভা, সাংস্কৃতিক অনুষ্ঠান, বির্তক প্রতিযোগিতা প্রভৃতির আয়োজন করা হয়। যথাযথ ভাবগাম্ভীর্যের সাথে ১৭ই মার্চ জাতির জনক বঙ্গবন্ধু শেখ মুজিবুর রহমান এর জন্মবার্ষিকী ও ১৫ই আগস্ট জাতীয় শোক দিবস পালন করা হয়। নির্বাচিত হল সংসদ শিক্ষার্থীদের কল্যাণে বিভিন্ন কার্যক্রম পরিকল্পনা ও সম্পাদন করে থাকে।
মুক্তিযোদ্ধা জিয়াউর রহমান হল
১৯৮৮ সালে মরহুম রাষ্ট্রপতি ও বীর উত্তম মুক্তিযোদ্ধা জিয়াউর রহমানের নামে এই হলের নামকরণ করা হয়। বর্তমানে হলের প্রাধ্যক্ষ, আবাসিক শিক্ষক, সহকারী আবাসিক শিক্ষক এবং ছাত্রদের সহায়তায় সকল কর্মকান্ড পরিচালিত হয়।
১. এ হলে মশক নিধন কর্মসূিচ পালন করা হয়েছে।
২. হলে পরিস্কার পরিচ্ছন্নতা ও ছারপোকা কর্মসূচি পালন করা হয়েছে।
৩. সাইকেল স্ট্যাণ্ড ও বাইক স্ট্যাণ্ড তৈরিকরণ।
বাংলাদেশ-কুয়েত মৈত্রী হল
বিশ্ববিদ্যালয়ের মূল ক্যাম্পাস থেকে একটু দূরে নিউ মার্কেটের পিছনে বিজিবি ৩নং গেইটের মধ্যবর্তী এলাকাতে এই হল অবস্থিত। এই হলটি ঢাকা বিশ্ববিদ্যালয়ের ছাত্রীদের জন্য। এই হলের পাশেই ঢাকা বিশ্ববিদ্যালয়ের সমাজকল্যাণ ইনিষ্টিটিউট অবস্থিত।
বাংলাদেশ-কুয়েত মৈত্রী হল ঢাকা বিশ্ববিদ্যালয়ের নারী শিক্ষার্থীদের জন্য প্রতিষ্ঠিত তৃতীয় হল। কুয়েত সরকারের অর্থনৈতিক সহায়তায় ১৯৮৯ সালে এই হলের ভিত্তি প্রস্তর স্থাপিত হয় এবং ১৯৯০ সালের ১৯ মে আনুষ্ঠানিক যাত্রা শুরু করে।
হলে দুটি প্রধান ব্লক, একটি হল সংসদ অফিস, ডাইনিং হল, একাট অডিটরিয়াম, বিএনসিসি, প্রার্থনা কক্ষ, অভ্যন্তরীন ক্রীড়া কক্ষ, বির্তাকিকদের জন্য কক্ষ, অতিথি কক্ষ, একটি গ্রন্থাগার, একটি পাঠকক্ষ, একটি কমনরুম, সংগীত/নৃত্যকলা কক্ষ, একটি বিপণী-বিতান এবং ফটোকপি কর্নার রয়েছে। হলে রয়েছে কম্পিউটার ল্যাব, আইপিএস সুবিধা এবং ওয়াইফাই সংযোগসহ অত্যাধুনিক সুবিধা। হল থেকে ক্যাম্পাসে ছাত্রীদের যাতায়াতের জন্য বাসের ব্যবস্থা রয়েছে।
স্যার ফিলিপ হার্টগ ইন্টারন্যাশনাল হল
ইন্টারন্যাশনাল হোস্টেল নামে ১৯৬৬ সালে বিদেশী ছাত্র-ছাত্রীদের ছাত্রাবাস প্রতিষ্ঠিত হয়। পরবর্তীতে ২০০১ সালে হোস্টেলটি স্যার পি. জে. হার্টগ ইন্টান্যাশনাল হল নামে রূপান্তরিত হয়। ঢাকা বিশ্ববিদ্যালয়ের প্রথম উপাচার্য স্যার ফিলিপ জোসেফ হার্টগ (১৮৬৪-১৯৪৭)-এর নামানুসারে এ হলের নামকরণ করা হয়। বর্তমানে এ হলের অধিনে ১১৭ জন বিদেশী ছাত্র-ছাত্রী রয়েছে, এর মধ্যে ১৭ জন ঢাকা বিশ্ববিদ্যালয়ের বিভিন্ন বিভাগে ও ইনস্টিস্টিউট এ অধ্যয়নরত। বাকীরা অধিভুক্ত কলেজ ও ইনস্টিটিউটে। কিছু সংখ্যক শিক্ষক ও কর্মকর্তা হলে বসবাস করছেন। ভিজিটিং গবেষক ও স্কলারগণের জন্য এখানে রয়েছে ৯ টি অতিথি কক্ষ। হল যথাযোগ্য মর্যাদায় বিভিন্ন জাতীয় দিবস পালন করে থাকে। হলে অবস্থানরত ছাত্রদের জন্য কর্তৃপক্ষ ইনডোর গেইমস প্রতিযোগিতার আয়োজন করে। এখানে আধুনিক সুযোগ-সুবিধাসহ ডাইনিং হল ও রান্নাঘর রয়েছে। ছাত্ররা কম্পিউটার ও ইন্টারনেটের সুবিধাসহ একটি লাইব্রেরিও ব্যবহার করছে। এছাড়া হলের সম্মুখে দুইপাশে দুটি বাগান রয়েছে।
বর্তমানে হলের প্রাধ্যক্ষ হিসেবে আছেন ব্যবসায় প্রশাসন ইনস্টিটিউট এর অধ্যাপক ড. মো. মহিউদ্দিন।
অমর একুশে হল
ভাষা শহীদদের প্রতি গভীর শ্রদ্ধা প্রদর্শন স্বরপ ২০০১ সালের ২৫শে মে তৎকালীন মাননীয় প্রধানমন্ত্রী শেখ হাসিনা উদ্বোধন করেন অমর একুশে হল। ড. মোঃ শহিদুল্লাহ হলের পিছনে অবস্থিত এশিয়াটিক সোসাইটি ও বাবুপুুরা পুলিশ ফাঁড়ির মধ্যবর্তী এলাকায় হলটির অবস্থান। ভাষা শহিদ স্মরণে হলের ভবনগুলোর নামকরণ করা হয়েছে শহিদ রফিক ভবন, শহিদ সালাম ভবন, শহিদ বরকত ভবন এবং শহিদ জব্বার ভবন। হলের প্রভোস্ট হিসেবে বর্তমানে কর্মরত আছেন পদার্থ বিজ্ঞান বিভাগের অধ্যাপক ড. ইশতিয়াক এম সৈয়দ।
বঙ্গমাতা শেখ ফজিলাতুন্নেছা মুজিব হল
মহীয়সী নারী বেগম ফজিলাতুন্নেছা মুজিব এর নামানুসারে প্রতিষ্ঠিত হয় বঙ্গমাতা শেখ ফজিলাতুন্নেছা মুজিব হল। ২০০১ সালের ০৭ মে প্রধানমন্ত্রী শেখ হাসিনা এই হল উদ্বোধন করেন। এই হলে আছে বঙ্গমাতা ফজিলাতুন্নেছা ডিবেটিং ক্লাব, আর্তমানবতার সেবার জন্য বাঁধন সংগঠন, রেঞ্জার ইউনিট, লাইব্রেরি, তিনটি পাঠ কক্ষ। এছাড়াও আছে সংস্কৃতি চর্চা কক্ষ, অডিটোরিয়াম, ইন্টারনেট সুবিধা। হলের অভ্যন্তরে ফোন, লন্ড্রি, ফটোস্ট্যাট ও বিপণী আছে।
বিজয় একাত্তর হল
৫৯ কোটি টাকা ব্যয়ে নির্মিত ঢাকা বিশ্ববিদ্যালয়ের ১৯তম, মনোরম স্থাপত্যশৈলীতে নির্মিত এ হলটি শুধু ঢাকা বিশ্ববিদ্যালয় নয়, দেশের যেকোনো বিশ্ববিদ্যালয়ের মধ্যে বৃহত্তম হল। হলটির অবস্থান মাস্টারদা সূর্যসেন হল এবং জিয়া হলের মাঝামাঝি স্থানে।
এ হলের তিনটি ব্লকের নাম বাংলাদেশের প্রধান ৩টি নদী যথাক্রমে পদ্মা, মেঘনা, যমুনা নামে নামকরণ করা হয়েছে। হলটিতে ছাত্রদের জন্য চারটি লিফট, একটি সুসজ্জিত গেস্টরুম, একটি ডিপার্টমেন্টাল স্টোর, দুটি পাঠকক্ষ, একটি কম্পিউটার ল্যাব, একটি কাউন্সেলিং রুম, হল সংসদ কক্ষ (স্থাপিত ২০১৯), একটি সেলুন, একটি সুবিশাল হল অডিটোরিয়াম ও দূরদর্শন কক্ষ, বাঁধনের হল শাখার রুম, একটি ইনডোর গেমসরুম (বর্তমানে ঢাকা বিশ্ববিদ্যালয়ের সবচেয়ে বড় গণরুম নামে খ্যাত), একটি অত্যাধুনিক জিমনেশিয়াম, একটি পত্রিকা পাঠকক্ষ, একটি পাঠাগার ও একটি বিশাল মসজিদ রয়েছে। বর্তমানে এই হলের প্রাধ্যক্ষ ড. আব্দুল বাছির।
কবি সুফিয়া কামাল হল
কবি সুফিয়া কামালের নাম অনুসারে এই হলের নাম করন করা হয়। ১৪ ই নভেম্বর, ২০১২ তারিখে গণপ্রজাতন্ত্রী বাংলাদেশ সরকারের মাননীয় প্রধানমন্ত্রী শেখ হাসিনা কর্তৃক কবি সুফিয়া কামাল হল উদ্বোধন করা হয়।
হলটি কার্জন হলের বিপরীতে অবস্থিত, সেখানে উত্তর এবং দক্ষিনে দু’টি ১০ তলা বিশিষ্ট দালান। পূর্ব দিকে নির্মিত হয়েছে চার তলা মাল্টিপারপাস এবং পশ্চিম দিকে নির্মিত হয়েছে ৪ তলা প্রশাসনিক ভবন। ছাত্রীদের অভিভাবকের জন্য নির্মিত হয়েছে মেইন গেট সংলগ্ন রুম। এছাড়া আবাসিক এবং সহকারী আবাসিক শিক্ষকদের জন্য ১১ তলা ভিতসহ ২০টি ফ্লাটে রয়েছে আবাসিক শিক্ষক কোয়ার্টার। ছাত্রীদের পড়াশুনার জন্য পাঠ কক্ষ, লাইব্রেরি, সাহিত্য কর্নার ও কম্পিউটার ল্যাব রয়েছে। নামাজ পড়ার জন্য সুপরিসর নামাজ কক্ষ রয়েছে এবং অন্যান্য ছাত্রীদের নিয়মিত অনুশীলনের জন্য রয়েছে মিউজিক রুম এবং নাচঘর। এছাড়া ছাত্রীদের জন্য জরুরী সুবিধাসহ চার বিছানার একটি সিকরুম রয়েছে। বিদেশী ছাত্রীদের থাকার জন্য অত্যাধুনিক সুযোগ সুবিধাসহ ৪ টি অতিথি কক্ষ রয়েছে। হলের ছাত্রীদের সুবিধার্থে হলের অভ্যন্তরে স্থাপন করা হয়েছে ডাইনিং-ক্যান্টিন, লন্ড্রি, ফটোস্ট্যাট, দর্জি, দোকান, বিউটি পার্লার, মেডিসিন কর্নার ও ডিপার্টমেন্টাল স্টোর। এসব দোকান থেকে হলের ছাত্রীরা রাত ১০ টা পর্যন্ত সেবা পেয়ে থাকে। হলের ছাত্রীদের মানসিক স্বাস্থ্যসেবা প্রদানের জন্য একজন মনোবিজ্ঞানী নিয়োগ দেয়া হয়েছে।
হলে আবাসন সংখ্যা ১,৪০০। দুটি ১০ তলা ভবন প্রদীপ্ত ও প্রত্যয়।
আই. বি. এ. হোস্টেল
রাজধানীর ফার্মগেট এলাকাতে এই হোস্টেল অবস্থিত। ব্যবসায়ে প্রশাসন ইনস্টিটিউট বা আই.বি.এ.'র ছাত্রদের জন্য এই হোস্টেল।
ডঃ কুদরত-ই-খুদা ছাত্রাবাস
ইনস্টিটিউট অব লেদার ইঞ্জিনিয়ারিং অ্যান্ড টেকনোলজি এর ছাত্রদের জন্য এই ছাত্রাবাসটি। এটি হাজারীবাগে উক্ত ইনস্টিটিউটের পাশে অবস্থিত।
নওয়াব ফয়জুন্নেসা চৌধুরানী ছাত্রী নিবাস
এটি রোকেয়া হলের পাশে অবস্থিত। এটি মাস্টার্স এবং ডক্টরেট পর্যায়ের ছাত্রীদের জন্য সংরক্ষিত। এর নামকরণ করা হয় (নওয়াব ফয়জুন্নেসা চৌধুরানী) এর নামে। তিনি মহিলা শিক্ষা প্রসারের জন্য বিখ্যাত।
শহীদ এ্যাথলেট সুলতানা কামাল হোস্টেল
এটি ইনস্টিটিউট অব লেদার ইঞ্জিনিয়ারিং এন্ড টেকনোলজি এর প্রাঙ্গনে অবস্থিত। এটি ইনস্টিটিউট অব লেদার ইঞ্জিনিয়ারিং অ্যান্ড টেকনোলজির ছাত্রীদের জন্য। ২০১৬ সালের ০১ ডিসেম্বর আনুষ্ঠানিক ভাবে চার তলা বিশিষ্ট হোস্টেল ভবনটি উদ্ভোধন করা হয়।
বহিঃসংযোগ
ঢাকা বিশ্ববিদ্যালয়ের হলসমূহ
সিলভিও বেরলুসকোনি
thumb|right|200px|সিলভিও বের্লুস্কোনি সিলভিও বের্লুস্কোনি (জন্ম: ২৯শে সেপ্টেম্বর, ১৯৩৬ - মৃত্যু: ১২ জুন ২০২৩) একজন সাবেক ইতালীয় রাজনীতিবিদ, শিল্প উদ্যোক্তা এবং মিডিয়া মালিক। ২০০৮ থেকে ২০১১ পর্যন্ত তিনি ইতালির প্রধানমন্ত্রী পদে আসীন ছিলেন। এর আগেও দুই দুইবার তিনি ইতালির প্রধানমন্ত্রীর দায়িত্ব পালন করেছেন।
সংসদে সংখ্যাগরিষ্ঠতা হারানোর পর আনুষ্ঠানিকভাবে প্রধানমন্ত্রীত্ব থেকে ১৬ নভেম্বর, ২০১১ সালে পদত্যাগ করেন। এর প্রধান কারণ ছিল ক্রমবর্ধমান অর্থনৈতিক সঙ্কট মোকাবেলায় ব্যর্থতা যা ইউরোপীয় ঋণ সঙ্কটের সাথে সংশ্লিষ্ট। গণমাধ্যমের প্রতিবেদনে জানা যায়, তিনি দলীয় প্রধান হিসেবে ২০১৩ সালের নির্বাচনে অংশ নিবেন ও পুনরায় প্রধানমন্ত্রীরূপে ইতালীর সরকার প্রধান হবেন।
২৬ অক্টোবর, ২০১২ সালে বের্লুস্কোনি ইতালির মিলানের একটি আদালতে কর ফাঁকিজনিত কারণে চার বছরের জন্য কারাদণ্ডে দণ্ডিত হয়েছেন। তবে, তিনি স্বাধীনভাবে চলাফেরা করছেন এবং আশা করা যাচ্ছে যে, এর বিরুদ্ধে তিনি আবেদন করবেন।
কুশাখালী ইউনিয়ন
কুশাখালী বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি ইউনিয়ন।
ইতিহাস
প্রতিষ্ঠাকাল ২৮ ফেব্রুয়ারি ১৯৭৩
অবস্থান ও সীমানা
লক্ষ্মীপুর সদর উপজেলার দক্ষিণ-পূর্বাংশে কুশাখালী ইউনিয়নের অবস্থান। এ ইউনিয়নের পশ্চিমে তেওয়ারীগঞ্জ ইউনিয়ন, উত্তরে মান্দারী ইউনিয়ন ও দিঘলী ইউনিয়ন, উত্তর-পূর্বে চর শাহী ইউনিয়ন, পূর্বে নোয়াখালী জেলার নোয়াখালী সদর উপজেলার চর মটুয়া ইউনিয়ন ও আণ্ডারচর ইউনিয়ন এবং দক্ষিণে নোয়াখালী জেলার নোয়াখালী সদর উপজেলার চর মটুয়া ইউনিয়ন অবস্থিত।
প্রশাসনিক কাঠামো
কুশাখালী ইউনিয়ন লক্ষ্মীপুর সদর উপজেলার আওতাধীন ১৮নং ইউনিয়ন পরিষদ। এ ইউনিয়নের প্রশাসনিক কার্যক্রম চন্দ্রগঞ্জ থানার আওতাধীন। এটি জাতীয় সংসদের ২৭৬নং নির্বাচনী এলাকা লক্ষ্মীপুর-৩ এর অংশ।
শিক্ষা ব্যবস্থা
শিক্ষা প্রতিষ্ঠানসমূহ
যোগাযোগ ব্যবস্থা
যোগাযোগের প্রধান বাহন সিএনজি, অটো রিক্সা, রিক্সা।
সামাজিক সংগঠন
* কুশাখালী ব্লাড ব্যাংক
* স্বপ্ন পূরণ ব্লাড ডোনেট ক্লাব
নাজমা
নাজমা نجمہ একটি আরবি নাম যার অর্থ সফল বা বিজয়ী।
ধর্মতত্ত্ব
ধর্মতত্ত্ব (ইংরেজি ভাষায়: Theology) দর্শনকেন্দ্রিক জ্ঞানের একটি ক্ষেত্র যাতে ধর্মীয় অনুমান এবং আত্মপক্ষসমর্থনবিদ্যা (apologetics) সংক্রান্ত বিষয়াদি আলোচিত হয়। উৎপত্তির প্রেক্ষাপট এবং ঐতিহাসিকভাবে ধর্মতত্ত্ব খ্রিস্টান ধর্মের সাথে বেশি সম্পৃক্ত যদিও পরবর্তীকালে সকল ধর্মের (বিশেষ করে ইসলাম এবং ইহুদি ধর্ম) অধ্যয়নই এর অন্তর্ভুক্ত হয়েছে। সেদিক থেকে বলা যায়, ধর্ম, ধর্মের প্রভাব এবং ধর্মীয় সত্যের প্রকৃতি নিয়ে পদ্ধতিগত ও যৌক্তিক অধ্যয়নের নামই ধর্মতত্ত্ব। জ্ঞানের এই শাখার বহুল আলোচিত বিষয়গুলোর মধ্যে রয়েছে ঈশ্বর, মানবতা, বিশ্বজগৎ, নির্বাণ বা মুক্তি এবং পরলোকতত্ত্ব।
প্রবোধ দাশগুপ্ত
প্রবোধ দাশগুপ্ত (১৯০০ - ১৬ এপ্রিল, ১৯৭৪) একজন বাঙালি ব্রিটিশ বিরোধী স্বাধীনতা আন্দোলন কারী ও সাংবাদিক। পরাধীন বাংলাদেশেও নির্যাতন ও কারাবাস ভোগ করেন।
কৃতিত্ব
প্রবোধ দাশগুপ্ত ব্রিটিশ ভারতের ঢাকা বিক্রমপুরে জন্মগ্রহণ করেন। মাত্র ১৫ বছর বয়েসে প্রফুল্ল দাশগুপ্তের প্রেরণায় অনুশীলন সমিতিতে যোগ দিয়েছিলেন তিনি। বিখ্যাত কুমিল্লা ভিক্টোরিয়া কলেজ থেকে বি এ পাশ করে ১৯২৮ সালে অভয় আশ্রমে যোগ দেন। বিভিন্ন সময় স্বাধীনতা সংগ্রামে অংশগ্রহণের কারণে কয়েকবার জেলে যান। দেশভাগের পরেও তিনি পূর্ব পাকিস্তানে থেকে যান এবং অভয় আশ্রমের সম্পাদক হিসাবে কাজ করতে থাকেন। ভারতের নামকরা পত্রিকা লোকসেবক, দ্য হিন্দু, হিন্দুস্থান টাইমস এর সম্মানিত অবৈতনিক সাংবাদিক ছিলেন তিনি। বাংলাদেশ স্বাধীন হয়ার পূর্বে তিনি পাকিস্তানি শাসনে নির্যাতন ও কারাবাস ভোগ করেছেন।
জিও-ট্যাগিং
থাম্ব| একটি জিওট্যাগ তথ্য যুক্ত [[জেপিইজি|কোন JPEG ছবি, gThumb সফ্টওয়্যার দ্বারা প্রদর্শিত ]] থাম্ব|নিকন D5000 DSLR এর জন্য জিওট্যাগার "সোলমেটা এন 2" জিওট্যাগিং বা জিও-ট্যাগিং, এমন একটা পক্রিয়া যার দ্বারা কোন জিওট্যাগ আলোকচিত্র বা ভিডিও, ওয়েবসাইট, এসএমএস বার্তা, কিউ কোড বা আরএসএস ফিড এবং এক ধরনের ভূস্থানিক মেটাডেটা তে ভৌগোলিক সনাক্তকরণ মেটাডাটা যোগ করা হয়। এতে থাকা তথ্য গুলো সাধারণত অক্ষাংশ এবং দ্রাঘিমাংশ সমন্বয় গঠিত, যদিও এর মাধ্যমে দুরত্ব, স্থানের নাম, সহ একটি সময় স্ট্যাম্প যোগ করে।
জিওট্যাগিং ব্যাবহ্যারকারীকে একটি মুঠোফোন বা যন্ত্রের সাহায্যে কোন স্থানের সঠিক তথ্য দিয়ে থাকে। উদাহরণস্বরূপ, কেউ একটি  অনুসন্ধান ইঞ্জিনে ব্যবহার করে নির্দীস্ট অক্ষাংশ এবং দ্রাঘিমাংশ সমন্বয় প্রবেশ করে উক্ত অবস্থানের কাছাকাছি নেওয়া ছবিগুলি খুঁজে পেতে পারে। জিওট্যাগিং-সক্ষম তথ্য পরিষেবাদিগুলি ও ওয়েবসাইট গুলি অবস্থান ভিত্তিক তথ্য খুঁজে পেতে সাহায্য করে।   জিওট্যাগিং ব্যবহারকারীদের কাছে থাকা ছবি বা অন্যান্য মিডিয়া বা দৃশ্যের প্রকৃত অবস্থান বলতে পারে এবং অন্যান্য মিডিয়া প্ল্যাটফর্মগুলি  সেই  অবস্থানের উপর ভিত্তি করে তার সাথে সম্পকিত মিডিয়া প্রদর্শন করে।
জিওট্যাগিং সম্পর্কিত শব্দটি জিওকোডিংটি অ-সমন্বয় ভিত্তিক ভৌগোলিক স্থান, যেমন রাস্তার ঠিকানা, এবং সংশ্লিষ্ট ভৌগোলিক সমন্বয় খুঁজে পাওয়ার প্রক্রিয়াটিকে বোঝায়।
জর্জ বার্নার্ড শ'
তিনি লন্ডন স্কুল অব ইকোনমিক্সের সহ-প্রতিষ্ঠাতা ছিলেন। যদিও তার লাভজনক লেখালেখির শুরু সঙ্গীত সাংবাদিকতা ও সাহিত্য সমালোচনার মাধ্যমে। কিন্তু তার প্রতিভার সম্পূর্ণ বিকাশ ঘটে নাটকে, এছাড়াও বার্নাড শ ছিলেন একাধারে প্রাবন্ধিক, উপন্যাসিক এবং ছোট গল্পকার। জর্জ বার্নার্ড শয়ের একটি মহৎ গুণ ছিল, আর তা হলো সামাজিক বিভিন্ন ধরনের সমস্যাগুলো হাস্যরসের ছদ্মাবরণে তিনি অত্যন্ত দক্ষ শিল্পীর হাতে ফুটিয়ে তুলতে পারতেন। শিক্ষা, বিয়ে, ধর্ম, সরকার, স্বাস্থ্যসেবা এবং শ্রেণী-সুবিধাই ছিল জর্জ বার্নার্ড শয়ের লেখার বিষয়বস্তু। অধিকাংশ লেখাতেই শ্রমজীবী মানুষের শোষণের বিপক্ষে তার অবস্থান ছিল সুস্পষ্ট। একজন কট্টর সমাজতান্ত্রিক হিসেবে ফ্যাবিয়ান সোসাইটির পক্ষে জর্জ বার্নার্ড শ অনেক বক্তৃতা দেন ও পুস্তিকা রচনা করেন। ১৯৫০ সালের ২ নভেম্বর ইংল্যান্ডের হার্টফোর্ডশায়ারে মৃত্যুবরণ করেন।
শয়ের মৃত্যুর পর থেকে তার সৃষ্টিকর্ম নিয়ে পাণ্ডিত্যপূর্ণ ও সমালোচনামূলক মতামতে ভিন্নতা দেখা যায়, কিন্তু নিয়মিতই তিনি সেরা ব্রিটিশ নাট্যকার রেটিংয়ে উইলিয়াম শেকসপিয়রের পরপরই দ্বিতীয় সেরা হিসেবে তালিকাভুক্ত হন। গবেষকেরা ইংরেজি ভাষার নাট্যকারদের প্রজন্মে তার ব্যাপক প্রভাব স্বীকার করে থাকেন। শয়ের মতাদর্শ ও সেগুলো প্রকাশ ভঙ্গিমাকে বর্ণনা করতে শভিয়ান (Shavian) শব্দটি ইংরেজি ভাষায় যুক্ত হয়।
প্রারম্ভিক জীবন
থাম্ব|upright|alt=Exterior of modest city house|শয়ের জন্মস্থান (২০১২ সালের চিত্র)। প্লাকে লেখা রয়েছে "বহু নাটকের রচয়িতা বার্নার্ড শ ১৮৫৬ সালের ২৬শে জুলাই এই বাড়িতে জন্মগ্রহণ করেছিলেন। বার্নার্ড শ ডাবলিনের নিম্ন মধ্যবিত্ত অংশ পর্টোবেলোর ৩ আপার সাইন স্ট্রিটে জন্মগ্রহণ করেন। তিনি জর্জ কার শ (১৮১৪-১৮৮৫) এবং লুসিন্ডা এলিজাবেথ (বেসি) শ'র (বিবাহপূর্ব গার্লি; ১৮৩০-১৯১৩) সর্বকনিষ্ঠ সন্তান ও একমাত্র পুত্র। তার বড় বোনেরা হলেন লুসিন্ডা (লুসি) ফ্রান্সেস (১৮৫৩-১৯২০) ও এলিনর অ্যাগনেস (১৮৫৫-১৮৭৬)। শ পরিবার ইংরেজ বংশোদ্ভূত এবং তারা আয়ারল্যান্ডের বিত্তশালী প্রটেস্ট্যান্ট অ্যাসেন্ড্যান্সি ছিলেন। জর্জ কার শ ব্যর্থ ও মদ্যপ এবং এই পরিবারের সবচেয়ে কম সফল সদস্য ছিলেন। তার আত্মীয়স্বজনেরা তার জন্য সরকারি দপ্তরে কাজ বা দায়িত্বহীন সম্মানীপূর্ণ একটি কাজের ব্যবস্থা করে দেন। এই কাজ থেকে ১৮৫০-এর গোড়ার দিক থেকে তিনি পেনশন পেতেন। তাছাড়া তিনি শস্য বণিক হিসেবে অনিয়মিতভাবে কাজ করতেন। ১৮৫২ সালে তিনি বেসি গার্লিকে বিয়ে করেন। শয়ের জীবনীকার মাইকেল হলরয়েডের মতে বেসি তার দাদীর অত্যাচার থেকে মুক্তি পেতে বিয়ে করেন। জর্জের বণিক হওয়ার উদ্দেশ্য সম্পর্কে হলরয়েড ও অন্যরা যেমনটা অনুমান করেন, সেরকম হলে যেহেতু বেসি তার পরিবারের পক্ষ থেকে খুব বেশি অর্থ-সম্পদ নিয়ে আসতে পারেনি তাই জর্জ হতাশ ছিলেন। তিনি তার ব্যর্থ ও মদ্যপ স্বামীকে অপছন্দ করতেন, যেই জীবনকে পরবর্তীকালে তাদের পুত্র "জীর্ণ-কেতাদুরস্ত দারিদ্র" বলে বর্ণনা করেন।
শয়ের জন্মের সময় ডাবলিনের সঙ্গীতনাট্য দলের পরিচিত জমকালো ব্যক্তিত্ব জর্জ জন লির সাথে তার মাতার ঘনিষ্ঠ সম্পর্ক হয়। শ আজীবন ধারণা করে আসেন তিনি লির ঔরসজাত সন্তান, তবে শয়ের সাহিত্য সমালোচক ও পণ্ডিতদের মধ্যে এই নিয়ে কোন ঐকমত্য পাওয়া যায়নি। কৈশোরে তার মাতা তার প্রতি রূঢ় ছিলেন না, তবুও শ পরবর্তীকালে বলেন তার প্রতি তার মায়ের উদাসীনতা ও স্নেহের ঘাটতি তাকে খুবই পীড়া দিত। তিনি তার বাড়িতে লব্ধ সঙ্গীত থেকে সান্ত্বনা নিতেন। লি বাদকদল পরিচালক ও গানের শিক্ষক ছিলেন; বেসির মেৎসো-সোপরানো গাওয়ার গলা সুমধুর ছিল এবং তাতে লিয়ের গান গাওয়ার অগতানুগতিক পদ্ধতির প্রভাব ছিল। শ পরিবারের বাড়ি প্রায়ই সঙ্গীতে পরিপূর্ণ থাকত, এবং প্রায়ই গায়ক ও বাদকদলের জনসমাবেশ থাকত।
১৮৬২ সালে লি ও শ পরিবার ডাবলিনের ধনাঢ্য অংশ ১ নং হ্যাচ স্ট্রিটে এবং পরে কিলিনি উপসাগরের পার্শ্ববর্তী ডকি পাহাড়ে একটি কুঠিরে একত্রে একটি বাড়িতে থাকতে সম্মত হয়। শয়ের কাছে ডাবলিনের কম স্বাস্থ্যকর অংশটি বেদনা ও যন্ত্রণাদায়ক এবং কুঠিরটি সুখকর মনে হয়। লিয়ের শিক্ষার্থীরা তাকে প্রায়ই বিভিন্ন বই দিত, কিশোর শ তা খুব মনোযোগ দিয়ে পড়তেন; এবং তাদের কাছ থেকে দলীয় সঙ্গীত ও গীতিনাটকের পূর্ণ সাঙ্গীতিক জ্ঞান অর্জন করেন। এতে করে তিনি সাহিত্যের বিস্তৃত পরিসরের সাথে পরিচিত হন।
১৮৬৫ থেকে ১৮৭১ সালের মধ্যে শ চারটি বিদ্যালয়ে পড়াশোনা করেন এবং তিনি প্রতিটি বিদ্যালয়ের পাঠদান অপছন্দ করেন। এই চারটি বিদ্যালয় ছিল আয়ারল্যান্ডের মেথোডিস্ট চার্চ পরিচালিত ওয়েসলিয়ান কনেক্সিওনাল স্কুল; ডকির নিকটবর্তী একটি বেসরকারি বিদ্যালয়; ডাবলিন সেন্ট্রাল মডেল বয়েজ স্কুল; ও ডাবলিন ইংলিশ সায়েন্টিফিক অ্যান্ড কমার্শিয়াল ডে স্কুল। বিদ্যালয়ের শিক্ষার্থী হিসেবে তার অভিজ্ঞতা প্রাতিষ্ঠানিক শিক্ষা থেকে তার মোহমুক্তি ঘটায়। তিনি পরবর্তীকালে লিখেন, "বিদ্যালয় ও বিদ্যালয়ের শিক্ষকবৃন্দ হল কারাগার এবং কারাপরিদর্শক, যা বাচ্চাদেরকে তাদের পিতামাতাকে বিরক্ত করা এবং পিতামাতাকে তাদের দায়িত্ব পালন করা থেকে বিরত রাখে।" ১৮৭১ সালের অক্টোবর মাসে তিনি বিদ্যালয়ের পাঠগ্রহণ বাদ দিয়ে ডাবলিনের একটি ভূমি প্রতিনিধির ব্যবসা প্রতিষ্ঠানে অধস্তন কেরানি হিসেবে যোগদান করে। সেখানে তিনি কঠোর পরিশ্রম করে অচিরেই প্রধান কোষাধ্যক্ষ পদে উন্নীত হন। এই সময়ে শ "জর্জ শ" নামে পরিচিত ছিলেন, ১৮৭৬ সালের পর তিনি তার নাম থেকে "জর্জ" অংশটি বাদ দেন এবং নিজেকে "বার্নার্ড শ" হিসেবে পরিচয় দিতেন।
১৮৭৩ সালের জুন মাসে লি লন্ডনের উদ্দেশ্যে ডাবলিন ছেড়ে যান এবং আর ফিরে আসেননি। এক পক্ষকাল পর বেসি তার দুই কন্যাকে নিয়ে লির নিকট চলে যান। তার মাতা কেন লির নিকট চলে যান এই নিয়ে শয়ের ব্যাখ্যা হল লির আর্থিক অবদান ছাড়া এই যৌথ পরিবার ভেঙ্গে পড়ত। ডাবলিনে পিতার সাথে থেকে যাওয়া শ সঙ্গীতের অনুপস্থিতি কাটাতে নিজে নিজেই পিয়ানো বাজানো শিখতে শুরু করেন।
লন্ডন
১৮৭৬ সালের প্রারম্ভে শ তার মায়ের কাছ থেকে জানতে পারেন অ্যাগনেস যক্ষ্মা রোগে আক্রান্ত হয়ে মৃত্যুশয্যায়। তিনি ভূমি প্রতিনিধির চাকরি থেকে অব্যহতি দেন এবং মার্চ মাসে অ্যাগনেসের অন্ত্যেষ্টিক্রিয়ার অংশ নিয়ে ইংল্যান্ডে তার মাতা ও লুসির কাছে যান। এরপর তিনি আর কখনো আয়ারল্যান্ডে থাকেননি এবং পরবর্তী ২৯ বছর সেখানে যাননি।
শুরুতে শ লন্ডনে কেরানির চাকরি নিতে অস্বীকৃতি জানান। তার মাতা তার দক্ষিণ কেনসিংটনের বাড়িতে তাকে বিনা খরচে থাকতে অনুমতি দেন, তথাপি তার আয়ের প্রয়োজন ছিল। তিনি কৈশোর থেকে তার চিত্রশিল্পী হওয়ার উচ্চাকাঙ্ক্ষা ত্যাগ করেন এবং জীবিকার জন্য তখনো লেখনীর কথা ভাবেননি, কিন্তু লি তার জন্য একটি ছোট কাজ পান। তাকে ব্যঙ্গাত্মক সাপ্তাহিকী দ্য হর্নেট-এ লি'র নামে লেখক-কর্মচারী হিসেবে সঙ্গীতের কলাম লিখতে হবে। লন্ডনে আসার পর বেসির সাথে লিয়ের সম্পর্ক খারাপ হয়ে যায়। শ লিয়ের সাথে যোগাযোগ রক্ষা করে যান। লি তার জন্য মহড়ার পিয়ানোবাদক ও অনিয়মিত গায়ক হিসেবে কাজের সন্ধান করে দিতেন।
ইতোমধ্যে শ দাপ্তরিক কাজের জন্য আবেদন করতে শুরু করেন। অন্তর্বর্তী সময়ে তিনি ব্রিটিশ মিউজিয়ামের (ব্রিটিশ লাইব্রেরির অগ্রদূত) পাঠকক্ষের পাঠক পাস জোগাড় করেন এবং সপ্তাহান্তে সেখানে পড়ালেখা করে সময় ব্যয় করতেন। নাটক রচনায় তার প্রথম প্রচেষ্টা শুরু হয় ১৮৭৮ সালে, তিনি ধর্মীয় বিষয়বস্তুর উপর অমিত্রাক্ষর ছন্দে একটি ব্যঙ্গধর্মী রচনা লিখেন। তিনি অসমাপ্ত অবস্থায় লেখাটি বাদ দেন এবং একটি উপন্যাস লেখার প্রয়াস চালান। তার প্রথম সম্পূর্ণ উপন্যাস হল ইম্যাচুরিটি (১৮৭৯), যা এত ভয়াবহ ছিল যে তা প্রকাশকদের মনোযোগ কাড়তে সমর্থ হয়নি এবং ১৯৩০-এর দশকের পূর্বে তা প্রকাশিত হয়নি। তিনি ১৮৭৯-৮০ সালে নব্য প্রতিষ্ঠিত এডিসন টেলিফোন কোম্পানিতে যোগদান করেন, এবং ডাবলিনের মত দ্রুত পদোন্নতি লাভ করেন। তবে এডিসন কোম্পানি তাদের প্রতিদ্বন্দ্বী বেল টেলিফোন কোম্পানির সাথে একীভূত হলে শ নতুন কোম্পানিতে যোগ দেননি। এরপর তিনি লেখক হিসেবে পূর্ণ কর্মজীবন শুরু করেন।
পরবর্তী চার বছরে শ লেখনী থেকে নামমাত্র উপার্জন করেন এবং তার মায়ের পৃষ্ঠপোষকতায় জীবিকা নির্বাহ করেন। ১৮৮১ সালে আর্থিক কারণে এবং নীতিগত কারণে তিনি নিরামিষাশী হয়ে যান। গুটিবসন্তের কারণে মুখে থেকে যাওয়া দাগ লুকানোর জন্য তিনি দাঁড়ি রাখা শুরু করেন। দ্রুত সফলতার জন্য তিনি দি ইরেশনাল নট এবং লাভ অ্যামং দি আর্টিস্টস নামে দুটি উপন্যাস লেখেন। কিন্তু কোনটির জন্যই প্রকাশক পাননি। কয়েক বছর পর উপন্যাস দুটি সমাজতান্ত্রিক সাময়িকী আওয়ার কর্নার-এ ধারাবাহিকভাবে প্রকাশিত হয়।
১৮৮০ সালে শ জেটেটিক্যাল সোসাইটির সভায় অংশগ্রহণ শুরু করেন। এই সোসাইটির উদ্দেশ্য ছিল "মানবজাতিকে প্রভাব বিস্তার করে এমন সকল বিষয়ে সত্যের সন্ধান করা।" সেখানে তিনি সিডনি ওয়েব নামে একজন বয়ঃকনিষ্ঠ সরকারি কর্মকর্তার সাথে পরিচিত হন, যিনি শয়ের মত শিক্ষাগ্রহণে ব্যস্ত ছিলেন। তাদের ধরন ও প্রকৃতির ভিন্নতা সত্ত্বেও তারা অচিরেই একে অপরের গুণাবলি সম্পর্কে ধারণা লাভ করেন এবং তাদের মধ্যে দীর্ঘকালের বন্ধুত্ব গড়ে ওঠে। শ পরবর্তীকালে বলেন, "আমি যা জানতাম না আপনি তার সবকিছু জানতেন এবং আপনি যা জানতেন না আমি তার সবকিছু জানতাম ... আমাদের একে অপরের কাছ থেকে জানার মত অনেক কিছু ছিল এবং তা করার মত যথেষ্ট বুদ্ধি ছিল।"
থাম্ব|180px|[[উইলিয়াম আর্চার, শয়ের সহকর্মী ও হিতকারী]] নাটকে শয়ের পরবর্তী প্রচেষ্টা ছিল অঁ পেতি দ্রাম নামে ফরাসি ভাষায় একটি একাঙ্কিকা। এটি ১৮৮৪ সালে রচিত, তবে তা তার জীবদ্দশায় প্রকাশিত হয়নি। একই বছর সমালোচক উইলিয়াম আর্চার তার দৃশ্যপটে ও শয়ের সংলাপে যুগলবন্দি হয়ে কাজ করার পরামর্শ দেন। এই প্রকল্পটি ভেস্তে যায়, কিন্তু শ ১৮৯২ সালে উইডোয়ার্স হাউজেস নাটকের মূল হিসেবে এই খসড়াটি ব্যবহার করেন। আর্চারের সাথে শয়ের যোগাযোগ তার কর্মজীবনে বিপুল উপযোগিতা এনে দেয়।
রাজনৈতিক জাগরণ: মার্ক্সবাদ, সমাজতন্ত্র, ফ্যাবিয়ান সমাজ
১৮৮২ সালের ৫ই সেপ্টেম্বর শ ফ্যারিংডনের মেমোরিয়াল হলে রাজনৈতিক অর্থনীতিবিদ হেনরি জর্জের একটি সভায় অংশ নেন। শ এরপর জর্জের প্রগ্রেস অ্যান্ড পভার্টি বইটি পড়েন, যা অর্থনীতির প্রতি তার আগ্রহ জাগিয়ে তুলে। তিনি সোশ্যাল ডেমোক্র্যাটিক ফেডারেশন (এসডিএফ)-এর সভাগুলোতে অংশগ্রহণ করা শুরু করেন, সেখানে তিনি কার্ল মার্ক্সের লেখনীগুলো খুজে পান, এবং এরপর ১৮৮৩ সালের বেশিরভাগ সময় ডাস কাপিটাল পড়ে কাটান। তিনি এসডিএফের প্রতিষ্ঠাতা এইচ. এম. হিন্ডম্যানকে পছন্দ করতেন না, তাকে তিনি অভিজাত, বদমেজাজি ও নেতৃত্বের গুণহীন বলে মনে করতেন। শ শ্রমজীবী শ্রেণিকে ফলপ্রসূ সংস্কারপন্থী আন্দোলনে দাবিত করার লক্ষ্যে এসডিএফের সামর্থ্য নিয়ে সন্দেহ পোষণ করেন এবং এই সোসাইটিতে যোগ দেননি। তিনি বলেন যে তিনি তার বুদ্ধিজীবী সমকক্ষদের সাথে কাজ করতে পছন্দ করতেন।
সে সময়ে সদ্য প্রতিষ্ঠিত ফ্যাবিয়ান সমাজের হোয়াই আর দ্য মেনি পুওর? পুস্তিকা পড়ার পর শ ১৮৮৪ সালের ১৬ই মে এই সমাজের পরবর্তী বিজ্ঞাপিত সভায় অংশগ্রহণ করেন। সেপ্টেম্বর মাসে তিনি এই সমাজের সদস্য হন, এবং বছর শেষের আগে এই সমাজের প্রথম ইশতেহার রচনা করেন, যা ফ্যাবিয়ান ট্র্যাক্ট নং ২ নামে প্রকাশিত হয়। তিনি ১৮৮৫ সালের জানুয়ারি মাসে এই সমাজের নির্বাহী কমিটিতে যোগ দেন এবং এই বছরের পরবর্তী সময়ে ওয়েব এবং সুবক্তা অ্যানি বেসান্টকেও এখানে নিয়ে আসেন।
রিতেশ শাহ
রিতেশ শাহ একজন ভারতীয় চিত্রনাট্যকার, যিনি মূলত হিন্দি চলচ্চিত্রে কাজ করে থাকেন। তিনি কহানি (২০১২), পিংক (২০১৬), এয়ারলিফট (২০১৭), রেইড (২০১৮) ও সর্দার উধম (২০২১) চলচ্চিত্র চিত্রনাট্য ও সংলাপ লিখেছেন। তিনি পিংক চলচ্চিত্রের জন্য শ্রেষ্ঠ সংলাপ বিভাগে ফিল্মফেয়ার পুরস্কার, স্ক্রিন পুরস্কার ও জি সিনে পুরস্কার এবং শ্রেষ্ঠ চিত্রনাট্য ও শ্রেষ্ঠ সংলাপ বিভাগে আইফা পুরস্কার অর্জন করেন। এছাড়া তিনি সর্দার উধম চলচ্চিত্রের জন্য শ্রেষ্ঠ চিত্রনাট্য বিভাগে ফিল্মফেয়ার পুরস্কার অর্জন করেন।
জর্জ বার্নার্ড শ'
রাজনৈতিক জাগরণ: মার্ক্সবাদ, সমাজতন্ত্র, ফ্যাবিয়ান সমাজ
১৮৮৫ থেকে ১৮৮৯ সাল পর্যন্ত শ ব্রিটিশ ইকোনমিক অ্যাসোসিয়েশনের পাক্ষিক সভায় অংশগ্রহণ করতেন। হলরয়েড পর্যবেক্ষণ করেন যে "এটিই শয়ের বিশ্ববিদ্যালয়ের শিক্ষার সবচেয়ে নিকটবর্তী আসা।" এই অভিজ্ঞতা তার রাজনৈতিক আদর্শে পরিবর্তন নিয়ে আসে; তিনি মার্ক্সবাদ থেকে সরে যান এবং ক্রমবাদের নতুন সংস্কারক হয়ে ওঠেন। ১৮৮৬-৮৭ সালে শার্লট উইলসন, বেসান্ট ও অন্যান্য ফ্যাবিয়ানরা নৈরাজ্যবাদ গ্রহণ করবে কিনা এই তর্কে জড়ালে শ অধিকাংশের মতই এই মতবাদ বর্জনের পক্ষে যোগ দেন। ১৮৮৭ সালের ১৩ই নভেম্বর ("ব্লাডি সানডে") বেসান্টের উদ্যোগে ট্রাফালগার স্কয়ারে আয়োজিত সমাবেশে কর্তৃপক্ষ তাতে বাধা প্রদান করে, শ পুলিশের ক্ষমতার বিরুদ্ধে অবস্থানের প্রচেষ্টার বাতুলতায় দৃঢ় প্রত্যয়ী হন। এর ফলে তিনি ওয়েবের প্রবাহমান অবস্থার নীতি গ্রহণে সম্মত হন, এই কারণে যে সমাজতন্ত্র বিদ্যমান রাজনৈতিক দলের মধ্যে জনগণ ও মতাদর্শের অনুপ্রবেশের মধ্য দিয়ে সবচেয়ে ভালোভাবে অর্জন করা যাবে।
রিতেশ শাহ
প্রারম্ভিক জীবন
রিতেশ শাহ ১৯৭৬ সালের ১৯শে এপ্রিল জম্মু ও কাশ্মীর রাজ্যের অনন্তনাগে জন্মগ্রহণ করেন। তিনি হিন্দু কলেজ থেকে ১৯৯৩ থেকে ১৯৯৬ সালে ইংরেজি সাহিত্যে স্নাতক সম্পন্ন করেন এবং জামিয়া মিলিয়া ইসলামিয়া থেকে গণযোগাযোগে স্নাতকোত্তর সম্পন্ন করেন। তিনি নতুন দিল্লির অ্যাক্ট ওয়ান আর্ট গ্রুপের সাথে নাট্যকার হিসেবে কর্মজীবন শুরু করেন। তিনি ১৯৯৯ সালে টেলিভিশনে কাজ শুরু করেন। তার উল্লেখযোগ্য টেলিভিশন কর্মসমূহ হল জোশ, কাশ্মীর, কৃষ্ণ অর্জন এবং কগার।
জর্জ বার্নার্ড শ'
রাজনৈতিক জাগরণ: মার্ক্সবাদ, সমাজতন্ত্র, ফ্যাবিয়ান সমাজ
১৮৮০-এর দশক জুড়ে ফ্যাবিয়ান সমাজ ছোটই রয়ে যায় এবং তীক্ষ্ণ কণ্ঠ থেকে এর মিতাচারের সংবাদ প্রায়ই শোনা যেত না। ১৮৮৯ সালে ফ্যাবিয়ান এসেজ ইন সোশ্যালিজম প্রকাশের পর এর রূপরেখা উন্নতি লাভ করে। শ এই প্রবন্ধগুলো সম্পাদনা করেন এবং দুটি প্রবন্ধও রচনা করেন, তন্মধ্যে "ট্রানজিশন" নামক দ্বিতীয় প্রবন্ধটি ক্রমবাদ ও প্রবাহমান অবস্থার বিস্তারিত বর্ণনা, যাতে বলা হয় "সতর্কতার প্রয়োজনীয়তা ও ক্রমশ পরিবর্তন সকলের জন্যই স্পষ্টত প্রতীয়মান।" ১৮৯০ সালে শ ট্র্যাক্ট নং ১৩, হোয়াট সোশ্যালিজম ইজ প্রস্তুত করেন, এটি নৈরাজ্যবাদী পরিভাষায় সমাজতন্ত্রকে সংজ্ঞায়িত করা শার্লট উইলসনের পূর্ববর্তী ট্র্যাক্টের পরিমার্জিত রূপ। শয়ের নতুন সংস্করণে পাঠকেরা নিশ্চিত হন যে "গণতান্ত্রিক দলগুলোর মধ্যে দিয়ে সম্পূর্ণ সাংবিধানিক উপায়ে সমাজতন্ত্র আনা যাবে।"
ঔপন্যাসিক ও সমালোচক
১৮৮০-এর দশকের মাঝামাঝি সময়টা শয়ের ব্যক্তিগত ও পেশাগত উভয় জীবনের বাঁক বদলের সময় হিসেবে চিহ্নিত। এই সময়ে তিনি কুমারত্ব হারান, তার দুটি উপন্যাস প্রকাশিত হয় এবং সমালোচক হিসেবে কর্মজীবন শুরু করেন। তিনি ২৯তম জন্মদিন পর্যন্ত কুমার ছিলেন এবং এই সময়ে তার চেয়ে কয়েক বছরের বড় জেন (জেনি) প্যাটারসন নামক একজন বিধবা নারী তার লজ্জা ভেঙ্গে দেন। আট বছর তাদের সম্পর্ক চলে, তবে সব সময় তা নির্ঝঞ্জাট ছিল না। শয়ের যৌন জীবন নিয়ে তার জীবনীকারদের মধ্যে অনেক ধারণা ও বিতর্ক রয়েছে, কিন্তু ঐকমত্য রয়েছে যে প্যাটারসনের সাথে তার সম্পর্ক তার নিষ্কাম প্রেম বন্ধুত্বসুলভ সম্পর্কের মধ্যে অন্যতম।
তার প্রকাশিত উপন্যাস দুটি ব্যবসায়িক সফলতা অর্জন করতে ব্যর্থ হয় এবং এগুলো ছিল সাহিত্যের এই ধারায় তার শেষ দুটি প্রচেষ্টা। ক্যাশেল বায়রন্‌স প্রফেশন ১৮৮২-৮৩ সালে রচিত এবং অ্যান আনসোশ্যাল সোশ্যালিস্ট ১৮৮৩ সালে শুরু ও শেষ করেন। দ্বিতীয় উপন্যাসটি ১৮৮৪ সালে টুডে সাময়িকীতে ধারাবাহিকভাবে প্রকাশিত হয়, যদিও এটি ১৮৮৭ সালের পূর্বে বই আকারে প্রকাশিত হয়নি। ক্যাশেল বায়রন ১৮৮৬ সালে একটি সাময়িকীতে এবং বই আকারে প্রকাশিত হয়।
থাম্ব|150px|বাম|[[উইলিয়াম মরিস: শয়ের নান্দনিক মতাদর্শের দুজন উল্লেখযোগ্য প্রভাবকের একজন]] ১৮৮৪ ও ১৮৮৫ সালে আর্চারের অনুপ্রেরণায় শ লন্ডন পেপার্সের জন্য বই ও সঙ্গীত সমালোচনা লেখায় জড়িত হন। ১৮৮৬ সালে আর্চার দ্য ওয়ার্ল্ড সাময়িকীর শিল্প সমালোচক পদ থেকে অব্যহতি নেওয়ার পর তিনি শয়ের জন্য এই পদটি পাওয়ার ব্যবস্থা করে দেন। সমকালীন শিল্প সমাজে শ দুজন ব্যক্তির মতাদর্শের প্রসংশা করতেন, তারা হলেন উইলিয়াম মরিস ও জন রাস্কিন। তিনি তার সমালোচনায় তাদের মতাদর্শ অনুসরণের চেষ্টা করতেন। নৈতিকতার ক্ষেত্রে তাদের গুরুত্বারোপ শ'কে আকৃষ্ট করে এবং শ শিল্পের জন্য শিল্প এই ধারণাকে প্রত্যাখ্যান করেন এবং জোর দিয়ে বলেন যে সকল মহৎ শিল্প অবশ্যই শিক্ষামূলক হবে।
১৮৮০-এর দশকে ও ১৯৯০-এর দশকে পর্যালোচক হিসেবে শয়ের বিভিন্ন কাজের মধ্যে তিনি সঙ্গীত সমালোচক হিসেবে সর্বাধিক পরিচিত ছিলেন। ১৮৮৮ সালে উপ-সম্পাদক হিসেবে কাজ করার পর তিনি ১৮৮৯ সালের ফেব্রুয়ারি মাসে দ্য স্টারের সঙ্গীত সমালোচক হন এবং তিনি কর্নো দি বাসসেত্তো ছদ্মনামে লিখতেন। ১৮৯০ সালের মে মাসে তিনি দ্য ওয়ার্ল্ডে ফিরে যান এবং সেখানে তিনি "জি.বি.এস." নামে চার বছরের অধিক সময় সাপ্তাহিক কলাম লিখতেন। গ্রোভ ডিকশনারি অব মিউজিক অ্যান্ড মিউজিশিয়ান্স-এর ২০১৬ সালের সংস্করণে রবার্ট অ্যান্ডারসন লিখেন, "সঙ্গীত নিয়ে শয়ের সংকলিত রচনাবলি ইংরেজি ও বাধ্যতামূলক সুখপাঠ্যতার জ্ঞান নিয়ে দৃঢ়নিশ্চল ছিল।" শ ১৮৯৪ সালের আগস্ট পর্যন্ত পারিশ্রমিকপ্রাপ্ত সঙ্গীত সমালোচক হিসেবে অবিরাম কাজ করেন, তবে তার কর্মজীবন জুড়ে তিনি প্রায়ই এই বিষয় নিয়ে নিবন্ধ প্রকাশ করতেন, তন্মধ্যে সর্বশেষ লেখাটি ছিল ১৯৫০ সালে।